دونیادا یئنی نوع کروناویروس‌دان اؤلنلرین سایی 1 میلیون 279 مین نفری، انفکسیونا یولوخان‌لارین سایی 51 میلیون 810 مینی، ویروس‌دان معالیجه اولونا‌راق ساغالان‌لارین سایی دا 36 میلیون 395 مینی کئچیب.
امریکا-دا "کووید-19" سببیله اؤلن‌لرین سایی 245 مین 799 اولوب. اؤلکه‌ده ویروسون یولوخدوغو اینسان سایی 10 میلیون 559 مینی کئچیب.
اینگیلتره-ده یئنی نوع کروناویروس سببیندن سون 24 ساعات عرضینده 532 نفرین اؤلومو ایله سون 6 آیدا گونده‌لیک ان یوکسک اؤلوم سایی‌نین قئیده آلیندیغی بیلدیریلیب. اپیدمی‌نین باشلانغیجیندان بری قئیده آلینان اینسان ایتکیسی 49 مین 770-ا یوکسلیب. سون بیر گونده اؤلکه‌ده 20 مین 412 "کووید-19" حادثه‌سی آشکار ائدیلرکن، حادثه‌لرین سایی بیر میلیون 233 مین 775-ا یوکسلیب.
ایتالیادا اپیدمی سببیله سون 24 ساعات عرضینده 580 آدام هلاک اولوب، بونونلا دا اینسان ایتکیسی 42 مین 330-ا  یوکسلیب. خسته‌لیگه یولوخان‌لارین سایی 35 مین 98 آرتا‌راق 995 مین 463 نفره چاتیب.
ایسپانیا-دا "کووید-19" ویروسون‌دان سون 7 گونده 1209 نفرین اؤلومو ایله، اینسان ایتکیسی 39 مین 756-یا یوکسلیب. اؤلکه‌ده سادجه سان 24 ساعاتدا 411 نفر اؤلدوکده، 17 مین 395 یولوخما فاکتی آشکارلانیب. خسته لیگین سایی 1 میلیون 398 مین 613-ا یوکسلیب.
لهستان-دا سون 24 ساعات عرضینده ویروس سببیله اؤلن‌لرین سایی 330 آرتا‌راق 8 مین 375-ا، 25 مین 454 یئنی یولوخما ایسه 593 مین 592-یه یوکسلیب.
ماجاریستان-دا اپیدمی‌دن اؤلن‌لرین سایی سون بیر گونده 103 آرتا‌راق 2 مین 596، انفکسیونا یولوخان‌لارین سایی 4 مین 140 آرتا‌راق 118 مین 918 نفره یوکسلیب. اؤلکه ده کوروناویروسا قارشی تدبیر مقصدیله اعلان ائدیلن فوق العاده وضعیتین داها 90 گون اوزادیلماسینی نظرده توتان قانون لاییحه‌سی پارلامنتده قبول ائدیلیب.
ویروس سببیله اؤلن‌لرین سایی‌نین سون 24 ساعاتدا 45 آرتا‌راق 490 مینه چاتدیغی اطریش-ده 6 مین 120 یئنی حادثه آشکارلانیب. بونونلا دا انفکسیایا یولوخان‌لارین عمومی سایی 164 مین 866 اولوب.
